Christian Kåsastul

Christian Johansen Kåsastul (født 9. april 1997) er en norsk ishockeyspiller. Per mars 2022 har han kontrakt som back-spiller for Greenville Swamp Rabbits i ECHL, men er på utlån til Ontario Reign i AHL. 

Kåsastul startet å spille ishockey i Skien Ishockeyklubb. I 2013 skiftet han klubb til Idrettsforeningen Frisk Asker i forbindelse med at han begynte på NTG Bærum. Han var avgangselev i 2016. 

Han spilte senere på seniornivå for Frisk Asker Ishockey og AIK i HockeyAllsvenskan. Han har spilt landskamper for både U18- og U20-landslaget. Han deltok i sitt første senior-VM i 2019, og var per august 2019 den yngste spilleren som hadde debutert for det norske seniorlandslaget. 

Kåsastul ble 9. mars 2022 utnevnt til æresmedlem i Skien Ishockeyklubb.

Referanser

Eksterne lenker 
 

Norske ishockeyspillere
Ishockeyspillere for Frisk Asker